**Γειά σου αγαπητή Αργυράννα!**

**Είμαστε οι μαθητές της Γ΄ ταξης του 1ου Δ.Σ. Θρακομακεδόνων και μαζί σου ταξιδέψαμε τις τελευταίες εβδομάδες. Είδαμε την ντουλάπα, την γεμίσαμε με διάφορα πράγματα, βρήκαμε τον κωδικό της. Φανταστήκαμε τα αλλόκοτά μας πλάσματα. Τα ζωγραφίσαμε ,τα παρουσιάσαμε στην τάξη, βρήκαμε τη «φωνή» τους και τον τρόπο που περπατούν. Το μοιραστήκαμε με την ομάδα και περάσαμε καλά.**

**Σου στέλνουμε αυτά που επινοήσαμε και ανυπομονούμε για τα νέα σου!!!!**

**Κωδικός ντουλάπας: Τα χαλασμένα παιχνίδια**

**Το φως των μονόκερων( Λυδία Γεγάκη)**

Τελικά τα έβγαλα όλα και τότε είδα έκπληκτη πως στον πάτο της ντουλάπας, παράλληλα με το πάτωμα, υπήρχε κάτι σαν συρτάρι. Ήταν μισάνοιχτο και προσπάθησα να κοιτάξω να δω τι είχε μέσα. Ήταν σκοτεινά….. Πήγα στο κομοδίνο μου και πήρα ένα μικρό φακό και πλησίασα πάλι. Έριξα φως με το φακό μου και κοίταξα στο βάθος. Είδα το μονόκερό μου μαζί με άλλους μονόκερους. Τους είδα να παίζουν, να χορεύουν και να τραγουδούν. Ήταν όλοι χαρούμενοι!!!

Σηκώθηκα ήσυχα-ήσυχα για να μη με καταλάβουν και έτρεξα να φωνάξω τους γονείς μου. Μέχρι να μπουν στο δωμάτιο μου τους είχα ενημερώσει για το υπέροχο θέαμα που είχα αντικρίσει! Όταν μπήκαμε στο δωμάτιό μου, είδα το μονόκερο στο κομοδίνο μου. Πλησιάσαμε στη ντουλάπα και το μυστικό συρτάρι ήταν κλειδωμένο. Δεν άνοιγε καν. Οι γονείς μου με κοίταξαν με απορία και χωρίς να μου πουν κάτι έφυγαν από το δωμάτιό μου. Εγώ κοίταξα το μονόκερό μου με παράπονο και απορία. Ήταν πάλι ένα απλό φωτιστικό. Ξάπλωσα και προσπάθησα να κοιμηθώ…

Κι ενώ είχα κλείσει τα μάτια μου άκουσα πάλι μια φωνή. Άνοιξα τα μάτια μου και δίπλα καθόταν ο μονόκερός μου.

-Γεια σου Αργυράννα, μου είπε.

-Γ…..ειααααα….. , είπα με τρεμάμενη φωνή κι εγώ.

-Ξέρω ότι σε τρόμαξα. Αλλά τώρα έμαθες το μυστικό μου. Είναι κι άλλοι φίλοι μου μέσα στη ντουλάπα σου. Μονόκεροι-φωτιστικά και αυτοί αλλά κάθε βράδυ μπορούμε και μεταμορφωνόμαστε σε αληθινούς μονόκερους και μπορούμε να παίζουμε.

-Και πως μπορείς και ανοίγεις αυτό το μυστικό συρτάρι; Τώρα είναι κλειστό…

-Υπάρχει ένας μυστικός κωδικός για αυτό το συρτάρι. Έλα να δεις.

Πλησιάσαμε στη ντουλάπα. Έκανα στην άκρη όλα μου τα ρούχα. Ο μονόκερος μου έδειξε στη γωνία της ντουλάπας κάτι σαν πληκτρολόγιο. Με κοίταξε και είπε:

-Πάτα τον αριθμό: 7412.

-Τι είναι αυτός ο αριθμός;

-Είναι η ημερομηνία που γεννήθηκα. 7 Απριλίου 2012. Βασικά, εκείνη τη μέρα γεννηθήκαμε όλοι. Μας έφτιαξε ο ίδιος άνθρωπος και μας έριξε πάνω μας ένα μαγικό φίλτρο. Έτσι, κάθε βράδυ όταν οι άνθρωποι πάνε για ύπνο και δε μας χρειάζονται ως φωτιστικά, εμείς παίρνουμε αληθινή μορφή. Έλα, πάμε να γνωρίσεις τους φίλους μου.

Πληκτρολόγησα τον αριθμό που μου είπε και ξαφνικά το συρτάρι άνοιξε. Το άνοιξα τελείως, οπότε πλέον διέκρινα καλύτερα τι υπήρχε μέσα σε αυτό. Οι μονόκεροι έκαναν στην αρχή τους ακίνητους.

-Μην φοβάστε, τους είπε ο δικός μου μονόκερος. Ξέρει την αλήθεια.

-Με λένε Αργυράννα, τους είπα. Δεν πρόκειται να σας κάνω κακό. Ίσα ίσα που μου αρέσει να έχω νέους φίλους.

Με κοίταξαν φοβισμένοι. Πήρε λίγη ώρα να με πλησιάσουν και να αρχίσουν να μιλάνε μαζί μου. Μου συστήθηκαν ένας ένας. Αποφασίσαμε ότι η γνωριμία μας και η ύπαρξη τους θα ήταν το μυστικό μας. Δε θα έλεγα τίποτα σε κανέναν. Αλλά κάθε βράδυ θα είχα τη δυνατότητα να παίζω κι εγώ μαζί τους.

Καθίσαμε αρκετή ώρα και συζητήσαμε, παίξαμε και πριν πάω να ξαπλώσω με αποχαιρέτησαν με ένα πολύ γλυκό μελωδικό τραγούδι. Ήταν η πρώτη φορά μετά από πολύ καιρό που κοιμήθηκα ήρεμα. Τώρα πια οι φωνές δε θα με ξανατρόμαζαν. Ήξερα ότι ήταν οι νέοι μου φίλοι!!!

**Μάιρα Καραμέρου**

Στον πάτο της ντουλάπας η Αργυράννα είδε μία πόρτα. Άνοιξε την είσοδο που έβγαζε σε μία αποθήκη και άρχισε να τρέχει πανικόβλητη για να δει ποιος είχε πάρει το φωτάκι μονόκερο. Αλλά υπήρχε μία ακόμη πόρτα που έβγαζε στην θάλασσα. Τότε άρχισε να κολυμπάει όμως δεν το βρήκε πήγε πολύ βαθιά. Υπήρξε και άλλη μία πόρτα, αυτή η πόρτα σε οδηγούσε στον ουρανό πάνω σε ένα σύννεφο πήρε τον μονόκερο.

**Νανά Τουρκοχωριτη**

Καλησπέρα σας

Η ντουλάπα μου έχει μέσα : ένα ραβδί μάγισσας, ένα καπέλο μάγου, ένα φτερό, ένα ροδοπέταλο, ένα ουράνιο τόξο και μια μαγική ομπρέλα ❤

**Νικόλας Μάριος Γεωργιάδης**

Η ντουλάπα έχει:

Lego, λούτρινα αρκουδάκια που μιλάνε, τηλεκατευθυνόμενα αυτοκίνητα, ρομπότ υπηρέτες lego που ζωντανεύουν, μηχανήματα που πατάς ένα κουμπί και σου δίνουν ό,τι γλυκό ζητήσεις, καταστήματα παιχνιδιών που όλα τα παιχνίδια θα είναι δωρεάν για όλα τα παιδιά.

**Λυδία Λαζαρίδη**

Σκέφτηκα να έχει μέσα η ντουλάπα έναν καλικάντζαρο.

**Ορφέας Γκέλμπεσης**

μέσα στην ντουλάπα πιστεύω ότι υπάρχει μία απέραντη θάλασσα με πάρα πολλά κρουαζιερόπλοια.

**Αναστάσης Δεληγιάννης**

Μέσα στην ντουλάπα υπήρχε ο μονόκερως αλλά ήταν ζωντανός. Επίσης ένα φάρμακο για όλες τις αρρώστιες ,μια χρονομηχανή, ένα διαστημόπλοιο με το οποίο θα ανακαλύψουμε το σύμπαν, ειρήνη, ένας οδηγός για να κλωνοποιήσουμε έναν άνθρωπο, ένα φάρμακο για να μην χρειάζεται να τρώμε.

**Γιώργος Ιωάννου**

Φαντάζομαι πως ανοίγοντας την ντουλάπα, η Αργυράνα αντικρύζει έναν άνθρωπο ο οποίος επισκευάζει τα χαλασμένα της παιχνίδια & τα αντικαθιστά με καινούργια.

**Γιώργος Κανάκης**

Τελικά τα έβγαλα όλα και τότε είδα έκπληκτη, πως στον πάτο της ντουλάπας παράλληλα με το πάτωμα είδα πως υπήρχε μια καταπακτή..

Ήταν ξύλινη, τετράγωνη και πολύχρωμη σαν ουράνιο τόξο.

Πάνω της παρατήρησα πως υπήρχαν δυο διαφορετικά αποτυπώματα.

Το πρώτο αποτύπωμα είχε ενα παράξενο σχήμα..ήταν σαν εκείνο της οπλης ενός αλόγου, και δίπλα ακριβώς ήταν το αποτύπωμα μιας παιδικής παλάμης.

Μα τι να σήμαιναν αυτά τα δύο αποτυπώματα στην  καταπακτή, σκέφτηκα και παράλληλα ακούμπησα με τα δάχτυλα μου την σκαλισμένη οπλη, επεξεργάζοντας την..

Μετά το χέρι μου πηγε στο διπλανό αποτύπωμα, εκεινο της παιδικής παλάμης.

Τότε ηταν σαν κάτι να ρούφηξε το χέρι μου πανω στο αποτύπωμα της παλάμης..

Η καταπακτή έλαμψε και άνοιξε .

Φως γέμισε το δωμάτιο μου, και μια  πολύχρωμη σκάλα εμφανίστηκε..

Χωρίς φόβο, άρχισα να την κατεβαίνω..

1,2,3,4,5,6,7 σκαλοπάτια μέτρησα και τότε έφτασα σε ένα κόσμο..θα πω μαγικό..

 Ένα καταπράσινο δάσος, με τεράστια δέντρα  γεμάτο πολύχρωμα λουλούδια, πουλάκια δεξιά αριστερά να πετούν και μια μικρή λιμνούλα να λαμπυρίζει με το φως της λιακάδας!

Σε αυτή την λίμνη τον είδα...

Ήταν ο μονοκερος μου

Είχε σταθεί στην άκρη της λιμνούλας και έπινε νερό.

Δεν το πίστευα..., μα πως ήταν δυνατόν? Πως γίνεται? Μήπως κοιμάμαι ακόμη και ονειρεύομαι?

Ήταν ολόιδιος με το κουκλάκι μου αλλά τόσο αληθινός..και τόσο μεγάλος. Σαν κανονικό άλογο.

Με μια διαφορά..Είχε πολύχρωμα φτερά. Ωωω ήταν τόσο όμορφος!!

Άρχισα να περπατώ προς το μέρος του...σιγά-σιγά..για να μην τον τρομάξω.

Μα ξαφνικά σταμάτησα γιατί άκουσα δυνατό ποδοβολητό και κρύφτηκα αμέσως πίσω από ένα θάμνο.

Κάτι μας πλησίαζε.., τα κλαδιά και οι θάμνοι κουνιοντιουσαν  και ο θόρυβος όλο και δυνάμωνε.., πω..πω είχα κατατρομάξει...

Και τότε εμφανίστηκε..., ρε παιδιά τι γίνεται? δεν το πίστευα, μα τι γίνεται..?

Είναι δυο!! Είναι δύο! ΔΥΟ ΜΟΝΟΚΕΡΟΙ!!

Ήταν ένας άλλος μονοκερος. Διαφορετικός πολύ όμως από τον δικό μου.

Ήταν μεγαλύτερος, κατάμαυρος , με ένα μεγάλο κέρατο στο μέτωπο του και μαύρα φτερά .Ηταν πραγματικά τρομακτικός.

Έμεινα ακίνητη και κρυμμένη πίσω από τον θάμνο και περίμενα να δω τι θα γίνει.

Ο μεγάλος μαύρος μονοκερος, στάθηκε δίπλα απο τον πανέμορφο πολύχρωμο μονοκερο μου και ήπιε νερό.

Φάνηκε οτι γνωρίζονται..

Ήμουν όμως περίεργη και είπα μέσα μου.., "εμπρός πάμε" ώρα να ξεκινήσω για να τους πλησιάσω, όσο και εαν φοβόμουν.

Ήθελα τόσο πολύ να τον χαϊδέψω.

Ήταν πολλές οι νύχτες που φοβόμουν το σκοτάδι και τον έπαιρνα αγκαλιά, τον ζουλαγα τόσο πολύ, που μόλις που φαινόταν το φως απο την κοιλιά του όμως  έτσι κοιμόμουν.

Ξεκίνησα λοιπόν...με δειλά...και πολύ αργά βήματα να τους πλησιάσω.

Μόλις αντιλήφθηκαν την παρουσία μου, ο μεγάλος μαύρος μονοκερος κρύφτηκε πίσω απο τον πολύχρωμο (δικό μου) μονοκερο και εγώ έμεινα ακίνητος

Εκείνος με κοίταξε με τα μεγάλα και όμορφα μάτια του, και με φωνή ανθρώπινη μου ειπε:

"πλησίασε Αργυραννα μην φοβάσαι"

"Ωραία..τώρα μιλάει κιόλας, σίγουρα κοιμάμαι και ονειρεύομαι"  σκέφτηκα αλλά δεν δίστασα καθόλου..και έφτασα ακριβώς μπροστά του.

"Μπορείς και μιλάς?"  ρώτησα.

"Φυσικά" μου απάντησε και συνέχισε

"Ολοι εδω στην  χώρα της ΑΓΑΠΗΣ μιλάμε και επικοινωνούμε με όλους.

Οι ζωές μας εδώ είναι γεμάτες μαγεία και ευτυχία. Όλα τα  πλάσματα εδώ είναι ευτυχισμένα & χαρούμενα.

Ο ένας προστατεύει τον άλλο. Ο ένας σέβεται τον άλλο γιατί υπάρχει η  ΑΓΑΠΗ!!

Μα..γιατί δεν υπάρχεις στην δικιά μου χώρα, ξέρεις πόσα παιδάκια θα έκανες ευτυχισμένα, εάν ήξεραν ότι είσαι αληθινός?" Ρώτησα

"Παλαιότερα ζούσαμε μαζί με τους ανθρώπους, αλλά δεν μας αγαπούσαν πραγματικά. Οι ενήλικες γοητεύτηκαν από την ομορφιά μου και τα παιδιά έπαιζαν μαζί μου στα χωράφια. Οι άνθρωποι έφερναν φρούτα και λαχανικά  ως δώρα, και έκαναν τραγούδια για εμένα και τα μικρά πλάσματα του δάσους. Ο αδελφός μου ο μαύρος μονόκερος δεν ήταν τόσο χαρούμενος. Οι άνθρωποι δεν τον ήθελαν. Κράτησαν τα παιδιά μακριά του, κανείς δεν  έπαιζε μαζί του και δεν υπήρχαν δώρα. Τους άκουσε να εφευρίσκουν ιστορίες για το σκοτεινό θηρίο που ζούσε στο δάσος και μιλούσε με τα κακά πλάσματα της νύχτας. Τον θεωρούσαν άσχημο και τρομακτικό.

Η καρδιά του ήταν βαριά από θλίψη.

Έτσι αποφασίσαμε να φύγουμε από τον κόσμο σας και να δημιουργήσουμε τον δικό μας ξεχωριστό κόσμο"

Είπε ο πολύχρωμος μονοκερος και συνέχισε

"Δεν θα μπορούσα να βλέπω τον αδερφό μου να μένει μόνος, χωρίς φίλους, χωρίς μαγεία, χωρίς σεβασμό ,χωρίς ΑΓΑΠΗ!

Έτσι δημιουργήσαμε τον κόσμο μας, μέσα από την μαγική ντουλάπα σου.

Και κάθε βράδυ μόλις σιγουρευτώ ότι κοιμήθηκες, μπαίνω στην ντουλάπα για να συναντήσω τον αδερφό μου και τους υπόλοιπους φίλους μας στην χώρα της ΑΓΑΠΗΣ.

Ο θόρυβος που ακούς καμιά φορά το βράδυ, είναι εγώ που κατεβαίνω τα 7 πολύχρωμα ( σαν του ουράνιου τόξου ) σκαλοπάτια.

Λυπάμαι που είσαι θλιμμένη και μόνη χωρίς παρέα.

Ξέρω ακριβώς πως νιώθεις, και γι'αυτό έβαλα στην καταπακτή το αποτύπωμα του χεριού σου.

Ήξερα οτι θα μας έβρισκες"

Είπε ο πολύχρωμος μονοκερος και συνέχισε:

"Θα ήθελα να σου πω κάτι για το σκοτάδι που τόσο φοβάσαι

Χωρίς σκοτάδι, δεν θα μπορούσε να υπάρχει φως.

Χωρίς νύχτα δεν θα υπήρχε η ημέρα.

Χωρίς ξεκούραση το βράδυ δεν θα μπορούσες να παίξεις την ημέρα.

Χωρίς τα πλάσματα της νύχτας, ο κόσμος θα πέσει εκτός ισορροπίας

Όλα χρειάζονται για ισορροπία. "

Και για την απόλυτη ισορροπία πρέπει να υπαρχει ΑΓΑΠΗ!

Αυτή είναι η λέξη κωδικός που πρέπει να λέμε και να πιστέψουμε όλοι μας.

**Ιωάννα Καμπίτη**

**Μια ντουλάπα γεμάτη γέλιο**

Το καλοκαίρι  του 2020 ένα απόγευμα έτσι όπως έπαιζα στο δωμάτιο μου άκουσα έναν θόρυβο και τρόμαξα και έπεσε έξω μια κουδουνίστρα λιονταράκι που ειχα οταν ήμουν μωρό  πηρα την κουδουνίστρα και πήγα στην μαμά μου να μου πει ιστορίες που ήμουν μωρό .Εκείνη μου ειπε πάρα πολλές ιστορίες για οταν ήμουν μωρό και τι άλλα παιχνίδια ειχα .Ύστερα την ρώτησα τι άλλο έχει μες στην ντουλάπα οταν ήμουν μωρό και εκείνη μου είπε να πάμε να δούμε μαζι. Όταν φτάσαμε ανοίξαμε την ντουλάπα και είχε απο πολύ μικρά αντικείμενα μέχρι μεγάλα. Πάρα πολύ γέλιο είχε η πιπίλα μου αμέσως την έβαλα στο στόμα μου και έκανα στην μαμά μου το μωρό ,εκείνη γελάγε συνέχεια και μου έλεγε μα τι γλυκό μωράκι είσαι .Ύστερα έβγαλα μια μπέρτα και έκανα την σουπεργουμαν και πηδαγα απο το κρεβάτι στο πάτωμα και πάλι η μαμά μου γελαγε και μου έλεγε πρόσεχε παιδάκι μου θα χτυπήσεις .η ντουλάπα εχει παραμυθάκια που διάβαζα όταν κοιμόμουν και τα έβλεπα μετά όνειρο .Είπα πάλι της μάμας μου να μου το διαβάσει και εκείνη μου λέει ξάπλωσε μωράκι μου ,μου έβαλε την πιπίλα και μου διάβασε το παραμυθάκι για να κοιμηθώ .Η μαμά μου δεν σταματαγε να γελαει γιατί ήμουν ξανά μωρό για εκείνη .Αφού τέλειωσε το παραμύθι είπα στην μαμά μου οτι από αύριο θα βγάζουμε και ενα παιχνίδι και θα μου λέει μια ιστορία γιαυτο ,θα κάνουμε αναπαράσταση τι έκανα για να γελάσουμε πολύ. Αποφασίσαμε εκείνη την στιγμή να κλειδώσουμε την ντουλάπα και θα την ανοίγουμε με τον μαγικό κωδικέ ιστοριών όταν ήμουν μωρό και ο κωδικός είναι μπέμπα η τουλούμπα όπως έλεγαν μωρό .Από αύριο λοιπόν ξεκινά η μαγεία ιστοριών γέλιου.